CELEX: 62009CN0161
Language: fi
Date: 2009-05-08 00:00:00
Title: Asia C-161/09: Ennakkoratkaisupyyntö, jonka Symvoulio tis Epikrateias (Kreikka) on esittänyt 8.5.2009 — Κ. Fragkopoulos kai Sia O.E. v. Nomarchiaki Autodioikisi Korinthias

4.7.2009   
            
            
               FI
            
            
               Euroopan unionin virallinen lehti
            
            
               C 153/29
            
         Ennakkoratkaisupyyntö, jonka Symvoulio tis Epikrateias (Kreikka) on esittänyt 8.5.2009 — Κ. Fragkopoulos kai Sia O.E. v. Nomarchiaki Autodioikisi Korinthias
   (Asia C-161/09)
   2009/C 153/54
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Symvoulio tis Epikrateias
   
      Pääasian asianosaiset
   
   
      Valittaja: Κ. Fragkopoulos kai Sia O.E.
   
      Vastapuoli: Nomarchiaki Autodioikisi Korinthias
   
      Ennakkoratkaisukysymykset
   
   
               1)
            
            
               Voiko yritys, joka toimii niissä olosuhteissa, joissa valittaja toimii, eli yritys, joka jalostaa ja pakkaa rusinoita ja joka on sijoittautunut maan tiettyyn osaan, jossa lailla kielletään tuomasta maan muista osista peräisin olevia eri lajikkeisiin kuuluvia kuivatettavia viinirypäleitä jalostusta ja pakkaamista varten, minkä johdosta kyseisen yrityksen on mahdotonta viedä rusinoita, joita se olisi jalostanut edellä mainituista lajikkeista peräisin olevista kuivatettavista viinirypäleistä, vedota tuomioistuimessa siihen, että asianomaiset lainsäädäntötoimet ovat ristiriidassa EY:n perustamissopimuksen 29 artiklan kanssa?
            
         
               2)
            
            
               Mikäli ensimmäiseen kysymykseen vastataan myöntävästi, kysytään lisäksi, ovatko Kreikan sisäisen oikeuden edellä mainittujen säännösten kaltaiset säännökset, joissa säädetään riidanalaisesta eroavuudesta ja joissa yhtäältä kielletään kuivatettavien viinirypäleiden tuonti maan tietyiltä alueilta tiettyyn osaan sekä varastointi ja jalostus tässä osassa siinä tarkoituksessa, että ne viedään edelleen, kun tässä tietyssä osassa sallitaan vain paikan päällä tuotettujen kuivatettavien viinirypäleiden jalostus, ja joissa toisaalta varataan mahdollisuus tunnustaa suojattu alkuperänimitys vain sellaisille kuivatettaville viinirypäleille, joita on jalostettu ja jotka on pakattu tietyllä alueella, jossa ne tuotetaan, ristiriidassa perustamissopimuksen 29 artiklan kanssa, jossa kielletään viennin määrälliset rajoitukset ja vaikutukseltaan vastaavat toimenpiteet?
            
         
               3)
            
            
               Mikäli toiseen kysymykseen vastataan myöntävästi, kysytään lisäksi, muodostaako tuotteen, joka määritetään maantieteellisesti jäsenvaltion sisäisessä oikeudessa ja jonka osalta ei ole myönnetty mahdollisuutta käyttää erityistä erottavaa nimitystä, joka muistuttaa siitä, että tuotteen myönnetään yleisesti olevan sen perusteella, että se on peräisin tietyltä maantieteelliseltä alueelta, laadultaan korkeampi ja ainutlaatuinen, suojeleminen Euroopan yhteisöjen perustamissopimuksen 30 artiklassa tarkoitetun hyväksytyn pakottavaa yleistä etua koskevan tavoitteen, jonka vuoksi on sallittua poiketa EY:n perustamissopimuksen 29 artiklan määräyksestä, jossa kielletään toteuttamasta kyseisen tuotteen viennin määrällisiä rajoituksia ja vaikutukseltaan vastaavia toimenpiteitä?